als_Latn dik_Latn tur_Latn
Q.K.M.ZH.R.F e krijuar me Vendim të Këshillit të Ministrave Nr.325, datë 23.06.2000 është një qendër diagnostifikimi, kurimi, edukimi, dhe trajtimi për problemet e mirërritjes, zhvillimit dhe rehabilitimit të fëmijeve të moshës 0-6 vjeç e financuar nga shteti dhe në varësi të Ministrisë së Shëndetësisë. Ka si mision të saj përmirësimin e cilësisë së jetës së fëmijëve me nevoja të veçanta dhe synon të mbështesë prindërit e tyre ne proçesin e mirërritjes, kujdesit dhe edukimit të tyre. Qendra është polivalente dhe trajton një numër të madh patologjish si: Paraliza cerebrale(PC),3. Çrregullimet e Spektrit të Autizmit (autizëm, Asperger, Rett, etj..), Paaftësia intelektuale, anomalitë kromozomike, çrregullimet e vëmendjes së pamjaftueshme me hiperaktivitet (ADHD), çrregullimet e sjelljes, etj... Qendra ofron shërbimin ambulator dhe hospitalor për fëmijët që trajtohen e diagnostikohen nga ekipi multidisiplinar i saj (mjek pediatër, mjek psikiatër, psikologë, punonjës social, fizioterapist, logopedist, ergoterapist si dhe terapist zhvillimi). Fëmija në qendër i nënshtrohet një vlerësimi psiko-motor, somatik, neurologjik dhe antropometrik. Fëmija testohet për të vlerësuar moshën mendore dhe zhvillimin neurologjik të tij. Pasi është testuar, fëmija përfiton terapi individuale (fizioterapi, logopedi, ergoterapi dhe terapi zhvillimi) ose terapi grupi (kopsht edukativo-terapeutik, kopsht bioterapeutik).
Në bazë të Urdhërit të Ministrit të Shëndetësisë nr. 526 datë 12.10.2009 “Për zbatimin e sistemit të referimit të pacientëve në shërbimin shëndetësor” çdo fëmijë që ka nevojë për shërbimet mjekësore që ofrohen në Q.K.M.ZH.R.F duhet të paraqesë:
-
Letër rekomandimi të lëshuar nga mjeku i familjes, tek i cili është rregjistruar.
-
Në momentin e paraqitjes, fëmija duhet të jetë i pajisur me Librezën shëndetësore.
-
Çertifikatë personale të fëmijës.
Për shërbimin ambulator
Fëmija pas testimit e diagnostikimit nga mjeku kurues përfiton terapinë përkatëse 2-3 herë në javë dhe pas 4 javësh terapi bëhet rivlerësimi i fëmijës.
Për shërbimin hospitalor
Fëmija duhet të shtrohet çdo 6 javë pas shtrimit paraardhës që zgjat 2 javë.
Është në varësi të gjykimit të mjekut kurues dhe të ecurisë së gjëndjes shëndetësore të fëmijës.
Aktualisht e papërcaktuar
als_Latn als_Latn unk als_Latn unk als_Latn unk als_Latn als_Latn als_Latn als_Latn als_Latn als_Latn als_Latn